b'\n_START_ARTICLE_\nIkona (ra\xc4\x8dunalni\xc5\xa1tvo)\n_START_PARAGRAPH_\nIk\xc3\xb3na (angle\xc5\xa1ko icon) je v ra\xc4\x8dunalni\xc5\xa1tvu piktogram prikazan na ra\xc4\x8dunalni\xc5\xa1kem zaslonu v grafi\xc4\x8dnem uporabni\xc5\xa1kem vmesniku za pomo\xc4\x8d uporabniku pri navigaciji po ra\xc4\x8dunalni\xc5\xa1kem sistemu ali prenosni napravi. Sama ikona je hitro razumljivi simbol orodja programske opreme, funkcije ali podatkovne datoteke, ki je dostopna na sistemu in je bolj prometni znak kot pa podrobna ilustracija dejanske entitete, ki jo predstavlja. Lahko slu\xc5\xbei kot elektronska hiperpovezava ali datote\xc4\x8dna bli\xc5\xbenjica za dostop do programa ali podatkov. Uporabnik lahko aktivira ikono z mi\xc5\xa1ko, tipkovnico, kazalnikom, prstom ali nedavno z glasovnimi ukazi. Njihova postavitev na zaslon tudi v povezavi z drugimi ikonami lahko zagotovi nadaljnje informacije uporabniku o njihovi rabi. Pri aktiviranju ikone se lahko uporabnik premakne neposredno v ali ven iz identificirane funkcije brez dodatnega vedenja o legi ali zahtevah datoteke ali kode.\n_START_SECTION_\nPregled\n_START_PARAGRAPH_\nGrafi\xc4\x8dno je ikona stilizirana slika objektov, ki jih uporabnik pozna iz pisarni\xc5\xa1kega okolja ali z drugih profesionalnih podro\xc4\x8dij. Ena skupina ikon je bila vzeta iz simbolov, ki se najdejo na vseh elektronskih napravah, kot sta na primer vklopni/izklopni simbol, simbol za pripravljenost ali ikona USB. Druga skupina metafori\xc4\x8dno predstavlja objekte namiznega okolja iz pisarni\xc5\xa1kega okolja 1980-ih. Tretja skupina ikon so ikone tr\xc5\xbenih znamk za identifikacijo komercialnih programov. Te komercialne ikone slu\xc5\xbeijo kot funkcijske povezave v sistemu do programa ali podatkovnih datotek, ki jih izdela dolo\xc4\x8deni dobavitelj programske opreme. \xc4\x8ceprav so ikone po navadi predstavljene v grafi\xc4\x8dnih uporabni\xc5\xa1ki vmesnikih, so v\xc4\x8dasih izvedene v besedilnem uporabni\xc5\xa1kem vmesniku s posebnimi znaki, kot so MouseText ali PETSCII._NEWLINE_Oblikovanje vseh ra\xc4\x8dunalni\xc5\xa1kih ikon je omejeno z omejitvami prikazovalnika naprave. Omejene so z velikostjo, s standardno velikostjo sli\xc4\x8dice tako za sisteme namiznih ra\xc4\x8dunalnikov kot prenosnih naprav. Lahko se ji skalira kakor so prikazane v razli\xc4\x8dnih legah v programski opremi. Uporabljena barva slike in ozadja ikone je lahko na razli\xc4\x8dnih ozadjih sistema. Podrobnosti ikonske slike ne sme biti preve\xc4\x8d, tako da ostanejo prepoznavne v razli\xc4\x8dnih grafi\xc4\x8dnih lo\xc4\x8dljivostih in velikostih zaslonov. Ra\xc4\x8dunalni\xc5\xa1ke ikone so privzeto neodvisne od jezika \xe2\x80\x93 za izra\xc5\xbeanje svojega pomena nimajo osnove s \xc4\x8drkami ali besedami. Ti vizualni parametri postavljajo trdne meje na oblikovanje ikon, kar pri njihovem razvoju mnogokrat zahteva ve\xc5\xa1\xc4\x8dine grafi\xc4\x8dnih oblikovalcev._NEWLINE_Zaradi njihove zgo\xc5\xa1\xc4\x8dene velikosti in spremenljivosti so ra\xc4\x8dunalni\xc5\xa1ke ikone postale glavna opora interakcije uporabnika z elektronskim mediji. Ikone zagotavljajo tudi hitri vstop v sistemsko funkcionalnost. Na ve\xc4\x8dini sistemov lahko uporabniki tvorijo, zbri\xc5\xa1ejo, kopirajo, izberejo, kliknejo ali dvokliknejo standardne ra\xc4\x8dunalni\xc5\xa1ke ikone in jih povle\xc4\x8dejo v nove lege na zaslonu in tako ustvarjajo prilagojena uporabni\xc5\xa1ka okolja.'